༄༅། །བསྟན་བཅོས་སུམ་ཅུ་པ་དང་རྟགས་ཀྱི་འཇུག་པའི་དོན་བསྡུས་སི་ཏུའི་དགོངས་རྒྱན་གྱི་ས་བཅད་གཞུང་དོན་འབྱེད་པའི་ལྡེ་མིག་ཅེས་བྱ་བཞུགས་སོ། །

༄༅། །མི་ཕམ་མགོན་པ་ཞལ་ནས། རིག་པའི་གནས་ལྔ་དག་ལ་བརྩོན་པར་མ་བྱས་ན། །འཕགས་མཆོག་གིས་ཀྱང་ཐམས་ཅད་མཁྱེན་ཉིད་མི་འགྱུར་ཏེ། དེ་ལྟ་བས་ན་གཞན་དག་ཚར་གཅོད་རྗེས་འཛིན་དང་། བདག་ཉིད་ཀུན་ཤེས་བྱ་ཕྱིར་དེ་ལ་དེ་བརྩོན་བྱ། །ཞེས་གསུངས་པ་ལྟར། འབྲས་བུའི་མཆོག་རྣམ་པ་ཐམས་ཅད་མཁྱེན་པའི་གོ་འཕངས་དོན་དུ་གཉེར་བའི་གང་ཟག་དག་གིས་དེའི་དངོས་རྒྱུ་ཐུན་མོང་མ་ཡིན་པ་རིག་པའི་གནས་ལྔ་ལ་མཁས་པར་བྱ་དགོས་ཏེ། དེ་ཡང་ཚིག་གི་འཁྲུལ་པ་ཚར་གཅོད་པ་སྒྲ་རིག་པ། དོན་གྱི་འཁྲུལ་པ་ཚར་གཅོད་པ་ཚད་མ་རིག་པ། ཐབས་ལ་མཁས་པའི་སྤྱོད་པས་གདུལ་བྱ་རྗེས་སུ་འཛིན་པའི་ཕྱིར་ཉེར་སྤྱོད་བཟོ་རིག་པ་དང་སྨན་བཅོས་གསོ་བ་རིག་པ་གཉིས། རང་ཉིད་ཀུན་མཁྱེན་ཐོབ་པར་བྱ་བའི་ཕྱིར་ནང་དོན་རིག་པ་སྟེ་གནས་ཆེན་ལྔ་དང་། དེ་ལས་འཕྲོས་པ་སྒྲ་རིག་པའི་ཡན་ལག་ཏུ་གྱུར་པ་སྐད་རིགས་ལ་མི་རྨོངས་པའི་ཕྱིར་ཟློས་གར་གྱི་རིག་པ། ཚིགས་བཅད་ལ་མི་རྨོངས་པའི་ཕྱིར་ལྕི་ཡང་སྡེབ་སྦྱོར་གྱི་རིག་པ། ཚིག་རྒྱན་ལ་མི་རྨོངས་པའི་ཕྱིར་སྙན་ངག་གི་རིག་པ། མིང་གི་རྣམ་གྲངས་ལ་མི་རྨོངས་པའི་ཕྱིར་མངོན་བརྗོད་ཀྱི་རིག་པ། ནང་དོན་རིག་པའི་ཡན་ལག་ཏུ་གྱུར་པ་གྲངས་ལ་མི་རྨོངས་པའི་ཕྱིར་སྐར་རྩིས་ཀྱི་རིག་པ་སྟེ་གནས་ཆུང་ལྔ་ཞེས་གྲགས་ཤིང་། མདོར་ན་བཅུ་ཕྲག་རིག་པའི་གནས་ལ་བསླབ་པར་བྱ་དགོས་པ་ལས། སྐབས་འདིར་འོ་སྐོལ་གྱི་སྟོན་པ་ཐུགས་རྗེས་ཅན་གྱིས། ཁ་བ་ཅན་དུ་མཚོ་བྲི་ནས། །སཱ་ལེའི་ནགས་ནི་འབྱུང་བར་འགྱུར། །ཞེས་པ་ལ་སོགས་པ་མཐར་བསྟན་པའི་སྙིང་པོ་བྱང་ཕྱོགས་ཁ་བ་ཅན་དུ་དར་ཞིང་འཕགས་མཆོག་སྙིང་རྗེའི་དབང་ཕྱུག་ཕྱག་ན་པདྨོའི་གདུལ་ཞིང་ཉིད་དུ་དཔལ་གྱི་མགུལ་ནས་ཡང་ཡང་བསྔགས་པར་མཛད་པ་ལྟར། ཐུགས་རྗེ་ཆེན་པོ་སྐུ་དངོས་ཆོས་སྐྱོང་བའི་རྒྱལ་པོ་སྲོང་བཙན་སྒམ་པོས་ལུགས་གཉིས་བདག་གིར་བཞེས་པའི་ཚེ་དེའི་མདུན་ན་འདོན་ཆེན་པོ་ས་བཅུའི་དབང་ཕྱུག་རྗེ་བུན་བརྟན་པའི་འགོར་ལོ་མིའི་རྫུར་ཞུགས་པ་ཆོས་བློན་བྱང་ཆུབ་སེམས་དཔའ་གཡོ་རུ་ལྷ་ཁུལ་དྭགས་པོ་གཉལ་ཐུ་མིའི་བརྒྱུད་ནས་འཁྲུངས་པས་ཐུ་མི་མཁན་པོ་སམྦྷོ་ཊའམ་བོད་ཀུན་ཏུ་བཟང་པོ་མཚན་སྙན་པའི་བ་དན་སྲིད་པའི་རྩེ་མོར་གཡོ་བ་གང་དེས། འཕགས་ཡུལ་མཁས་པའི་སྒྲ་རིག་པའི་བརྡ་སྤྲོད་ཀྱི་གཞུང་ལུགས་རྒྱ་མཚོ་ལྟ་བུ་ཐུགས་སུ་བྱོན་པ་བཞིན་དཔེར་མཛད་དེ་ཡུལ་གངས་ཅན་པའི་སྐད་ཀྱི་བརྡ་དང་མཐུན་པར་བརྩམས་པའི་བསྟན་བཅོས་སུམ་བཅུ་པ་དང་རྟགས་ཀྱི་འཇུག་པའི་གཞུང་བདུད་རྩིའི་ཆུ་གཏེར་ལྟ་བུ་འདི་ཉིད། ཐམས་ཅད་མཁྱེན་པ་དྷརྨཱ་ཀཱ་རའམ་སི་ཏུ་ཆོས་ཀྱི་འབྱུང་གནས་ཞེས་མཚན་སྙན་ཁྱབ་བརྡལ་དུ་གྲགས་པ་དེས་སྔོན་གནས་རྗེས་དྲན་གྱི་རིགས་སྟོབས་འབའ་ཞིག་གིས་མཛད་པའི་འགྲེལ་ཆེད་མུ་ཏིག་ཕྲེང་མཛེས་དང་རྗེས་སུ་མཐུན་པར་མདོར་བསྡུས་ཏེ་འཆད་ཉན་གྱི་སྒོ་ནས་གཏན་ལ་འབེབས་པར་བྱེད་པ་ལ་གསུམ། ཐོག་མར་བསྟན་བཅོས་ཀྱི་ཡན་ལག །བར་དུ་བསྟན་བཅོས་ཀྱི་རང་བཞིན། ཐ་མར་མཐར་ཕྱིན་གྱི་བྱ་བའོ། །དང་པོ་ལ་གཉིས། དགོས་པ་དོན་ལྡན་གྱི་སྒོ་ནས་མཆོད་པར་བརྗོད་པ་དང་། ཁུངས་བསྟན་ཅིང་རྒྱུ་མཚན་སྨོས་པའི་སྒོ་ནས་བརྩམ་པར་དམ་བཅའ་བའོ། །དང་པོ་ནི། སྒྲིབ་པའི་དྲི་མ་སོགས་ཚིགས་བཅད་གཅིག་གིས་བསྟན། གཉིས་པ་ནི། ཐུ་མིའི་ལེགས་བཤད་སོགས་ཚིགས་བཅད་གཅིག །གཉིས་པ་བར་དུ་བསྟན་བཅོས་ཀྱི་རང་བཞིན་ལ་གཉིས། སུམ་ཅུ་པ་བཤད་པ་དང་། རྟགས་ཀྱི་འཇུག་པ་བཤད་པའོ། །དང་པོ་ལ་གཉིས། ཡི་གེའི་སྦྱོར་བ་རྒྱས་པར་བཤད་པ་དང་། དགོས་པར་བརྗོད་པས་མཇུག་བསྡུ་བའོ། །དང་པོ་གཉིས། སྦྱར་བྱ་ཡི་གེའི་རྣམ་བཞག་བཤད་པ་དང་། སྦྱོར་ཚུལ་ཚིག་ཕྲད་གྱི་འཇུག་པ་བཤད་པའོ། །དང་པོ་ལ་གཉིས། དབྱངས་གསལ་གྱི་ངོས་བཟུང་སྤྱིར་བསྟན་པ། སྔོན་རྗེས་ཀྱི་དབྱེ་བ་བྱེ་བྲག་ཏུ་བཤད་པའོ། །དང་པོ་ནི། མཁན་པོས་ལེགས་སྦྱར་སོགས་ཚིགས་བཅད་གཉིས། གཉིས་པ་ནི། དེ་ལས་དབྱུང་བའི་སོགས་ཚིགས་བཅད་གཉིས། གཉིས་པ་སྦྱོར་ཚུལ་ཚིག་ཕྲད་ཀྱི་འཇུག་པར་བཤད་པ་ལ་གསུམ། རྗེས་འཇུག་ལ་ལྟོས་པའི་ཕྲད་རྣམ་དབྱེ་དང་བཅས་པ། ཕྲད་རང་དབང་ཅན་བཤད་པ། ཞར་བྱུང་ཟུར་རྒྱན་གྱི་ཉེར་མཁོ་བཤད་པའོ། །དང་པོ་ལ་བརྒྱད། སླར་བསྡུ། ལ་དོན། ཨི་ལྡན། རྒྱན་སྡུད། ལྷག་བཅས། འབྱེད་སྡུད། འབྱུང་ཁུངས། བོད་པའི་སྒྲ་བཤད་པའོ། །དང་པོ་ནི། རྗེས་འཇུག་ལ་ལྟོས་སོགས་ཚིགས་བཅད་ཕྱེད་དང་གསུམ། གཉིས་པ་ལ་དོན་ལ་བཞི། རྣམ་དབྱེ་དང་པོ་ངོས་བཟུང་བ། ལ་དོན་གྱི་གྲངས་ངེས་བསྟན་པ། དེའི་འཇུག་ཡུལ་བསྟན་པ། དེའི་སྦྱོར་ཚུལ་རྒྱས་པར་བཤད་པའོ། །དང་པོ་ནི། རྣམ་དབྱེ་བདུན་ལས་སོགས་ཚིག་རྐང་གསུམ། གཉིས་པ་ནི། རྗེས་འཇུག་ལ་ལྟོས་སོགས་ཚིག་རྐང་གསུམ། གསུམ་པ་ནི། རྣམ་དབྱེ་གཉིས་བཞི་སོགས་ཚིག་རྐང་གསུམ། བཞི་པ་དེའི་སྦྱོར་ཚུལ་རྒྱས་པར་བཤད་པ་ལ་གཉིས། མདོར་བསྟན་པ་དང་། རྒྱས་པར་བཤད་པའོ། །དང་པོ་ནི། སྦྱོར་ཚུལ་སྒྲ་སྦྱོར་སོགས་ཚིག་རྐང་གཅིག་གིས་བསྟན། གཉིས་པ་ལ་གསུམ། སྒྲའི་སྦྱོར་ཚུལ། དོན་གྱི་སྦྱོར་ཚུལ། མ་བཤད་ཁ་སྐོང་བཤད་པའོ། །དང་པོ་ལ་གཉིས། སྒྲའི་སྦྱོར་ཚུལ་དམིགས་བསལ་དང་བཅས་པར་བསྟན་པ། དེ་ལ་དོན་དུ་འཇོག་པའི་རྒྱུ་མཚན་བསྟན་པའོ། །དང་པོ་ནི། དང་པོ་སྒྲ་ཡི་སོགས་ཚིགས་བཅད་གཉིས་དང་རྐང་པ་གཅིག །གཉིས་པ་ནི། དཔེར་ན་གནས་ལ་སོགས་ཚིག་རྐང་གསུམ། གཉིས་པ་དོན་གྱི་སྦྱོར་ཚུལ་ལ་གཉིས། མདོར་བསྟན་པ་དང་། རྒྱས་པར་བཤད་པའོ། །དང་པོ་ནི། གཉིས་པ་དོན་གྱི་སོགས་ཚིག་རྐང་གཅིག་གིས་བསྟན། གཉིས་པ་ལ་ལྔ། ལས་སུ་བྱ་བ། དགོས་ཆེད། རྟེན་གནས། དེ་ཉིད། ཚེ་སྐབས་བཤད་པའོ། །དང་པོ་ནི། བྱ་བའི་ཡུལ་ཞིག་སོགས་ཚིགས་བཅད་གཅིག་དང་རྐང་པ་གསུམ། གཉིས་པ་ནི། དགོས་པ་གང་གི་སོགས་ཚིགས་བཅད་གཉིས། གསུམ་པ་ནི། བརྟེན་བྱའི་ཆོས་དེ་སོགས་ཚིགས་བཅད་ཕྱེད་དང་གཉིས། བཞི་པ་ནི། ཡུལ་ལ་བྱ་བ་སོགས་ཚིགས་བཅད་གཉིས། ལྔ་པ་ནི། བརྗོད་པ་དུས་ཀྱི་སོགས་ཚིགས་བཅད་ཕྱེད་དང་གཉིས། གསུམ་པ་མ་བཤད་ཁ་སྐོང་བཤད་པ་ལ་གཉིས། མདོར་བསྟན་དང་། རྒྱས་བཤད་དོ། །དང་པོ་ནི། རྩ་བས་དངོས་སུ་སོགས་ཚིགས་བཅད་གཅིག །གཉིས་པ་ལ་གཉིས། ནའི་འཇུག་ཚུལ་དང་། ལའི་འཇུག་ཚུལ་ལོ། དང་པོ་ནི། ན་ཡི་འཇུག་ཚུལ་སོགས་ཚིགས་བཅད་ལྔ་དང་རྐང་པ་གཅིག །གཉིས་པ་ནི། དེ་ནས་ལ་ཡིག་སོགས་ཚིགས་བཅད་གཅིག་དང་རྐང་པ་གཅིག །གསུམ་པ་ཨི་ལྡན་བཤད་པ་ལ་གཉིས། མདོར་བསྟན་པ་དང་། རྒྱས་པར་བཤད་པའོ། །དང་པོ་ནི། བྱེད་འབྲེལ་གཉིས་ཀྱི་སོགས་ཚིག་རྐང་གཉིས། གཉིས་པ་ལ་གཉིས། སྒྲའི་སྦྱོར་ཚུལ་སྤྱིར་བསྟན་པ། དོན་གྱི་སྦྱོར་ཚུལ་སོ་སོར་བཤད་པའོ། །དང་པོ་ནི། སྒྲ་སྦྱོར་ག་ང་སོགས་ཚིགས་བཅད་གཅིག་དང་རྐང་པ་གསུམ། གཉིས་པ་ལ་གཉིས། འབྲེལ་སྒྲ་བཤད་པ་དང་། བྱེད་སྒྲ་བཤད་པའོ། །དང་པོ་ལ་གཉིས། དངོས་དང་དམིགས་བསལ་བསྟན་པའོ། །དང་པོ་ནི། ཁྱད་གཞི་ཁྱད་ཆོས་སོགས་ཚིགས་བཅད་གཉིས། གཉིས་པ་ནི། སྐབས་འགར་འགལ་དང་སོགས་ཚིག་རྐང་གཉིས། གཉིས་པ་བྱེད་སྒྲ་བཤད་པ་ལ་གཉིས། སྒྲ་སྦྱོར་གྱི་མགོ་མཚུངས་བསྟན་པ་དང་། དོན་སྦྱོར་དངོས་བསྟན་པའོ། །དང་པོ་ནི། གི་སོགས་ལྔ་ལ་སོགས་ཚིག་རྐང་གསུམ། གཉིས་པ་ནི། བྱེད་པོས་བྱ་བ་སོགས་ཚིགས་བཅད་ཕྱེད་དང་གཉིས། བཞི་པ་རྒྱན་སྡུད་བཤད་པ་ལ་གཉིས། མདོར་བསྟན་དང་། རྒྱས་བཤད་དོ། །དང་པོ་ནི། མཐུན་དང་མི་མཐུན་སོགས་ཚིག་རྐང་གཉིས། གཉིས་པ་ལ་གཉིས། སྒྲའི་སྦྱོར་ཚུལ་དང་། དོན་གྱི་སྦྱོར་ཚུལ་ལོ། །དང་པོ་ནི། ཀྱང་འང་ཡང་གསུམ་སོགས་ཚིགས་བཅད་གཅིག་དང་རྐང་པ་གསུམ། གཉིས་པ་ནི། གསལ་ཡང་གསལ་ལ་སོགས་ཚིགས་བཅད་གཅིག་དང་རྐང་པ་གསུམ། ལྔ་པ་ལྷག་བཅས་བཤད་པ་ལ་གཉིས། མདོར་བསྟན་དང་། རྒྱས་བཤད་དོ། དང་པོ་ནི། བསྟན་བྱ་ལྷག་མ་སོགས་ཚིག་རྐང་གཉིས། གཉིས་པ་ལ་སྒྲའི་སྦྱོར་ཚུལ་དང་། དོན་གྱི་སྦྱོར་ཚུལ་ལོ། །དང་པོ་ནི། ན་ར་ལ་ས་སོགས་ཚིགས་བཅད་གཅིག་དང་རྐང་པ་གཅིག །གཉིས་པ་ལ་གསུམ། དྲི་བས་མཚམས་སྦྱར་བ། ལན་གྱི་མདོར་བསྟན་པ། དབྱེ་བས་རྒྱས་པར་བཤད་པའོ། །དང་པོ་ནི། འོ་ན་སྟེ་སོགས་ཚིག་རྐང་གཉིས། གཉིས་པ་ནི། འདྲེན་བྱེད་རྣམ་པ་སོགས་ཚིག་རྐང་གཉིས། གསུམ་པ་ལ་གསུམ། མཚམས་སྦྱོར། དམ་བཅའ། གཞན་འདྲེན་བཤད་པའོ། །དང་པོ་ནི། མཚམས་སྦྱོར་སོགས་ཚིགས་བཅད་གཉིས་དང་རྐང་པ་གཅིག །གཉིས་པ་ནི། དམ་བཅས་སོགས་ཚིགས་བཅད་གསུམ་དང་རྐང་པ་གཅིག །གསུམ་པ་ནི། གཞན་འདྲེན་སོགས་ཚིག་རྐང་གསུམ། དྲུག་པ་འབྱེད་སྡུད་བཤད་པ་ལ་གཉིས། མདོར་བསྟན་དང་། རྒྱས་བཤད་དོ། །དང་པོ་ནི། ཚིག་དོན་སོ་སོར་སོགས་ཚིག་རྐང་གཉིས། གཉིས་པ་ལ་གཉིས། སྦྱོར་ཚུལ་མགོ་མཚུངས་བསྟན་པ་དང་། དོན་སྦྱོར་དངོས་བཤད་པའོ། །དང་པོ་ནི། གམ་ངམ་དམ་ནམ་སོགས་ཚིགས་བཅད་གཅིག་དང་རྐང་པ་གཅིག །གཉིས་པ་ལ་གསུམ། འབྱེད་པའི་སྒྲ། སྡུད་པའི་སྒྲ། དྲི་དང་ཐེ་ཚོམ་བཤད་པའོ། །དང་པོ་ནི། གཅིག་ལས་གཉིས་སམ་སོགས་ཚིགས་བཅད་དང་རྐང་པ་གསུམ། གཉིས་པ་ནི། གཉིས་སམ་མང་པོ་སོགས་ཚིགས་བཅད་ཕྱེད་དང་གཉིས། གསུམ་པ་ནི། ངོ་བོས་སྟོང་ངམ་སོགས་ཚིགས་བཅད་གཅིག །བདུན་པ་འབྱུང་ཁུངས་བཤད་པ་ལ་གསུམ། མདོར་བསྟན་པ་དང་། རྒྱས་པར་བཤད་པ། ཁ་སྐོང་གིས་མཇུག་སྡུད་བཤད་པའོ། །དང་པོ་ནི། གང་ལས་གང་ཞིག་སོགས་ཚིགས་བཅད་གཅིག །གཉིས་པ་ལ་གསུམ། ཐུན་མོང་གི་དམིགས་བསལ་སྤྱིར་བསྟན་པ། སོ་སོའི་འཇུག་པ་བྱེ་བྲག་ཏུ་བཤད་པ། དགར་སྡུད་འདི་བསྟན་པའི་རྒྱུ་མཚན་བསྟན་པའོ། །དང་པོ་ནི། དེ་དག་ཚིག་ཕྲད་སོགས་ཚིགས་བཅད་ཕྱེད་དང་གཉིས། གཉིས་པ་ལ་གསུམ། འབྱུང་ཁུངས་ཆ་ལག་དང་བཅས་པར་བཤད་པ། དགར་ལ་འཇུག་ཚུལ་བཤད་པ། སྡུད་ལ་འཇུག་ཚུལ་བཤད་པའོ། །དང་པོ་ནི། དཔེར་ན་མཚོ་ནས་སོགས་ཚིགས་བཅད་གཉིས་དང་རྐང་པ་གཅིག །གཉིས་པ་ལ་གཉིས། ལས་ཀྱིས་དགར་བ་དང་། ནས་ཀྱིས་དགར་བའོ། །དང་པོ་ནི། དགར་ལ་རིགས་དང་སོགས་ཚིགས་བཅད་གཉིས་དང་རྐང་པ་གཅིག །གཉིས་པ་ནི། མི་ཡི་ནང་ནས་སོགས་ཚིགས་བཅད་ཕྱེད་དང་གཉིས། གསུམ་པ་ནི། སྡུད་ལ་ཡུལ་དུས་སོགས་ཚིགས་བཅད་གཉིས། གསུམ་པ་དགར་སྡུད་འདིར་བསྟན་པའི་རྒྱུ་མཚན་བཤད་པ་ནི། དགར་དང་སྡུད་པ་སོགས་ཚིགས་བཅད་གཅིག །གསུམ་པ་ཁ་སྐོང་གིས་མཇུག་སྡུད་བཤད་པ་ནི། གཞུང་ལས་དངོས་སུ་སོགས་ཚིགས་བཅད་གཉིས། བརྒྱད་པ་བོད་པའི་སྒྲ་བཤད་པ་ནི། ཀྱེ་སྦྱར་བོད་པ་སོགས་ཚིགས་བཅད་གསུམ། གཉིས་པ་ཕྲད་རང་དབང་ཅན་བཤད་པ་ལ་གཉིས། མདོར་བསྟན་པ་དང་། རྒྱས་པར་བཤད་པའོ། །དང་པོ་ནི། ད་ནི་ཚིག་ཕྲད་སོགས་ཚིག་རྐང་གཅིག་དང་ཚིག་བར་བཞི། །གཉིས་པ་ལ་དྲུག །ནི་སྒྲ། དང་སྒྲ། དེ་སྒྲ། གང་སྒྲ། བདག་སྒྲ། དགག་སྒྲ་བཤད་པའོ། །དང་པོ་ལ་གཉིས། དབྱེ་བས་མདོར་བསྟན་པ། དཔེར་བརྗོད་རྒྱས་པར་བཤད་པའོ། །དང་པོ་ནི། ནི་སྒྲ་ནི་དགར་དང་སོགས་ཚིགས་བཅད་གཅིག་དང་རྐང་པ་གཅིག །གཉིས་པ་ནི། ཤཱཀྱ་པ་ནི་སོགས་ཚིགས་བཅད་གསུམ་དང་རྐང་པ་གསུམ། གཉིས་པ་དང་སྒྲ་བཤད་པ་ལ་གཉིས། རྣམ་གྲངས་མདོར་བསྟན་པ་དང་། དཔེར་བརྗོད་རྒྱས་པར་བཤད་པའོ། །དང་པོ་ནི། དང་སྒྲ་སྡུད་འབྱེད་སོགས་ཚིག་རྐང་གཉིས། གཉིས་པ་ནི། ལུང་དང་རྟོགས་པ་སོགས་ཚིགས་བཅད་བཞི། གསུམ་དེ་སྒྲ་བཤད་པ་ལ་གཉིས། དབྱེ་བས་མདོར་བསྟན་པ། འཇུག་ཚུལ་རྒྱས་པར་བཤད་པའོ། །དང་པོ་ནི། དེ་སྒྲ་ཐ་སྙད་སོགས་ཚིག་རྐང་གཉིས། གཉིས་པ་ལ་གསུམ། ཐ་སྙད་དུ་འཇུག་པ། དངོས་པོར་འཇུག་པ། དུས་ལ་འཇུག་པར་བཤད་པའོ། །དང་པོ་ལ་གཉིས། དངོས་དང་། མཐའ་དཔྱད་དོ། །དང་པོ་ནི། ཐ་སྙད་འཇུག་པ་སོགས་ཚིགས་བཅད་ཕྱེད་དང་ལྔ། གཉིས་པ་ནི། ཐ་སྙད་ལྷག་བཅས་སོགས་ཚིགས་བཅད་ཕྱེད་དང་གཉིས། གཉིས་པ་ལ་གཉིས། དངོས་དང་། ཐ་དཔྱད་དོ། དང་པོ་ནི། དངོས་པོར་འཇུག་པ་སོགས་ཚིགས་བཅད་ཕྱེད་དང་གསུམ་དང་ཚིག་བར་བཞི། གཉིས་པ་ནི། དེ་དག་བཞིར་མ་འདུས་ཚིག་རྐང་གསུམ། གཉིས་པ་ལ་གཉིས། དངོས་དང་། མཐའ་དཔྱད་དོ། །དང་པོ་ནི། དུས་ལ་འཇུག་པ་སོགས་ཚིགས་བཅད་གཅིག །གཉིས་པ་ནི། དངོས་པོའི་ནང་ནས་སོགས་ཚིགས་བཅད་ཕྱེད་དང་གཉིས། བཞི་པ་གང་སྒྲ་བཤད་པ་ལ་གཉིས། དངོས་བསྟན་གཞུང་གི་རིམ་པ་དང་། ཤུགས་བསྟན་གཞན་གྱི་རྣམ་བཞག་བཤད་པའོ། །དང་པོ་ནི། གང་སྒྲ་སྤྱི་ལ་སོགས་ཚིགས་བཅད་གཉིས། གཉིས་པ་ནི། གཞན་ཡང་ཅི་ཇི་སོགས་ཚིགས་བཅད་གཉིས། ལྔ་པ་བདག་སྒྲ་བཤད་པ་ལ་བཞི། དངོས་དང་། ལོག་རྟོག་དགག་པ། བདག་སྒྲ་དང་མིང་མཐའི་ཁྱད་པར། མིང་མཐའ་དངོས་བཤད་པའོ། །དང་པོ་ནི། པ་པོ་གཉིས་སོགས་ཚིགས་བཅད་ཕྱེད་དང་གཉིས། གཉིས་པ་ནི། ཅན་ལྡན་བདག་སྒྲ་སོགས་ཚིག་རྐང་གསུམ། གསུམ་པ་ནི། རིག་པ་པོ་སོགས་ཚིག་རྐང་གསུམ། བཞི་པ་ནི། པ་དང་བ་ཡི་སོགས་ཚིགས་བཅད་ཕྱེད་དང་གཉིས། དྲུག་པ་དགག་སྒྲ་བཤད་པ་ནི། མ་མི་གཉིས་སོགས་ཚིགས་བཅད་གཉིས། གསུམ་པ་ཞར་བྱུང་ཟུར་རྒྱན་གྱི་ཉེར་མཁོ་བཤད་པ་ལ་གཉིས། ཚིག་ཕྲད་ལྷག་མ་བཤད་པ་དང་། །ཚོམས་ཤད་ཀྱི་རྣམ་བཞག་བཤད་པའོ། །དང་པོ་ནི། གཞན་ཡང་ཞར་ལས་སོགས་ཚིགས་བཅད་གཉིས་དང་རྐང་པ་གསུམ། གཉིས་པ་ནི། ལྷུག་པའི་དོན་མང་སོགས་ཚིགས་བཅད་གཉིས་དང་རྐང་པ་གཅིག །གཉིས་པ་དགོས་པ་བརྗོད་པས་མཇུག་བསྡུ་བ་ལ་གཉིས། དེ་ལ་བརྩོན་པའི་དགོས་པ་དང་། འདི་བརྩམས་པའི་དགོས་པའོ། །དང་པོ་ནི། ཚུལ་འདི་ཡང་དག་སོགས་ཚིགས་བཅད་གཅིག །གཉིས་པ་ནི། སྙིགས་མའི་རང་མཚང་སོགས་ཚིགས་བཅད་གཅིག་གིས་བསྟན་ཏོ།། ༈ །།རྩ་བའི་ས་བཅད་གཉིས་པ་རྟགས་ཀྱི་འཇུག་པ་བཤད་པ་ལ་གཉིས། ངོ་བོ་མདོར་བསྟན་པ་དང་། དབྱེ་བས་རྒྱས་པར་བཤད་པའོ། །དང་པོ་ནི། ད་ནི་རྟགས་ཀྱི་སོགས་ཚིག་རྐང་གཉིས། གཉིས་པ་ལ་བཞི། སྤྱིར་དབྱངས་གསལ་གྱི་རྟགས་ངོས་བཟུང་བ། མིང་གཞི་གསལ་བྱེད་སུམ་ཅུའི་རྟགས་བྱེ་བྲག་ཏུ་དབྱེ་བ། སྔོན་འཇུག་གི་རྟགས་ཀྱི་འཇུག་པ་བཤད་པ། རྗེས་འཇུག་གི་རྟགས་ཀྱི་འཇུག་པ་བཤད་པའོ། །དང་པོ་ནི། སྤྱིར་ནི་དབྱངས་ཡིག་སོགས་ཚིགས་བཅད་གཅིག །གཉིས་པ་ལ་གཉིས། མདོར་བསྟན་དང་། རྒྱས་བཤད་དོ། དང་པོ་ནི། མིང་གཞི་གསལ་བྱེད་སོགས་ཚིགས་རྐང་གཉིས། གཉིས་པ་ལ་གསུམ། དབྱེ་བ་དངོས་དང་། དབྱེ་བའི་རྒྱུ་མཚན། རྫས་སུ་བསྡུ་ཚུལ་བཤད་པའོ། །དང་པོ་ནི། ཀ་ཅ་ཏ་པ་སོགས་ཚིགས་བཅད་གཅིག་དང་རྐང་པ་གསུམ། གཉིས་པ་ནི། སྡེ་ཚན་ལྔ་རུ་སོགས་ཚིགས་བཅད་ཕྱེད་དང་གསུམ། གསུམ་པ་ནི། ཤིན་ཏུ་མོ་དང་སོགས་ཚིག་རྐང་གཉིས། གསུམ་པ་སྔོན་འཇུག་གི་རྟགས་ཀྱི་འཇུག་ཚུལ་བཤད་པ་ལ་གསུམ། མིང་གཞི་ལས་སྔོན་རྗེས་དབྱུང་ཚུལ་བསྣན་པ། སྒྲ་གདངས་དྲག་ཞན་གྱི་སྒོ་ནས་རྟགས་དབྱེ་བ། དེའི་འཇུག་ཚུལ་རྒྱས་པར་བཤད་པའོ། །དང་པོ་ནི། མོ་ཡིག་ཁོངས་ནས་སོགས་ཚིག་རྐང་གཉིས། གཉིས་པ་ནི། སྔོན་འཇུག་དེ་ཡང་སོགས་ཚིགས་བཅད་གཅིག་དང་རྐང་པ་གཅིག །གསུམ་པ་དེའི་འཇུག་ཚུལ་རྒྱས་པར་བཤད་པ་ལ་གཉིས། མདོར་བསྟན་པ་དང་། རྒྱས་པར་བཤད་པའོ། །དང་པོ་ནི། འཇུག་ཚུལ་རེ་རེའང་སོགས་ཚིགས་བཅད་ཕྱེད་དང་གཉིས། གཉིས་པ་ལ་བཞི། གང་ལ་གང་གིས་འཇུག་པ་བཤད་པ། ཞར་བྱུང་མི་འཇུག་པའི་རྣམ་བཞག་བཤད་པ། བདག་གཞན་དུས་གསུམ་གྱི་གོ་བ་མཛུབ་ཚུགས་སུ་བཤད་པ། དང་པོ་ལ་གཉིས། སྔོན་འཇུག་སོ་སོའི་འཇུག་པ་དང་། འཐད་པའི་ཟུར་རྒྱན་བཤད་པའོ། །དང་པོ་ལ་བཞི། སྔོན་འཇུག་ཕོའི། སྔོན་འཇུག་མོའི། སྔོན་འཇུག་མ་ནིང་གི། སྔོན་འཇུག་ཤིན་ཏུ་མོའི་འཇུག་ཚུལ་བཤད་པའོ། །དང་པོ་ནི། འཇུག་པོ་སྔོན་འཇུག་སོགས་ཚིགས་བཅད་བཞི། གཉིས་པ་ནི། དེ་བཞིན་སྔོན་འཇུག་སོགས་ཚིགས་བཅད་གཅིག་དང་རྐང་གསུམ། གསུམ་པ་ནི། སྔོན་འཇུག་མ་ནིང་སོགས་ཚིགས་བཅད་གཉིས་དང་རྐང་པ་གསུམ། བཞི་པ་ནི། དེ་བཞིན་སྔོན་འཇུག་སོགས་ཚིགས་བཅད་གཉིས། གཉིས་པ་འཐད་པའི་ཟུར་རྒྱན་བཤད་པ་ནི། དེ་ཡང་བརྩེགས་འཕུལ་སོགས་ཚིགས་བཅད་གཉིས། གཉིས་པ་ཞར་བྱུང་མི་འཇུག་པའི་རྣམ་བཞག་བཤད་པ་ནི། མི་འཇུག་པ་ཡི་སོགས་ཚིགས་བཅད་ཕྱེད་དང་དྲུག །གསུམ་པ་བདག་གཞན་དུས་གསུམ་གྱི་གོ་བ་མཛུབ་ཚུགས་སུ་བཤད་པ་ལ་གཉིས། མདོར་བསྟན་པ་དང་། རྒྱས་པར་བཤད་པའོ། །དང་པོ་ནི། ད་ནི་བདག་གཞན་སོགས་ཚིག་རྐང་གཉིས། གཉིས་པ་ལ་གསུམ། བདག་གཞན་གྱི་དབྱེ་བ་བཤད་པ། དུས་གསུམ་གྱི་རྣམ་གཞག་བཤད་པ། ཐུན་མོང་གི་མཐའ་དཔྱད་བཤད་པའོ། །དང་པོ་ལ་གཉིས། དབྱེ་བ་དངོས་དང་། བྱ་བྱེད་དངོས་ཤུགས་ཀྱི་རིམ་པ་བཤད་པའོ། །དང་པོ་ནི། བྱ་བའི་ལས་དང་སོགས་ཚིགས་བཅད་གཉིས་དང་རྐང་པ་གསུམ། གཉིས་པ་ནི། བྱ་བའི་ལས་དང་སོགས་ཚིགས་བཅད་གཅིག་དང་རྐང་པ་གསུམ། གཉིས་པ་དུས་གསུམ་གྱི་རྣམ་བཞག་བཤད་པ་ལ་གསུམ། སྤྱིར་སྟངས་བྱ་བྱེད་དུས་ལ་བསྡུ་ཚུལ། དུས་ཁོ་ནའི་དབྱེ་བ། དེའི་དམིགས་བསལ་བསྟན་པའོ། །དང་པོ་ནི། བྱེད་པའི་ལས་རྣམས་སོགས་ཚིག་རྐང་གཉིས། གཉིས་པ་ནི། དུས་ཀྱི་དབང་དུ་སོགས་ཚིགས་བཅད་ཕྱེད་དང་གསུམ། གསུམ་པ་ནི། བྱ་བྱེད་མ་འོངས་སོགས་ཚིགས་བཅད་ཕྱེད་དང་གཉིས། གསུམ་པ་ཐུན་མོང་གི་མཐའ་དཔྱད་བཤད་པ་ནི། དེས་ན་དུས་གསུམ་སོགས་ཚིགས་བཅད་ཕྱེད་དང་གཉིས། བཞི་པ་སོ་སོའི་འཇུག་དོན་མཐའ་ཆགས་སུ་བཤད་པ་ལ་གཉིས། མདོར་བསྟན་དང་། རྒྱས་པར་བཤད་པའོ། །དང་པོ་ནི། སྔོན་འཇུག་རང་རང་སོགས་ཚིག་རྐང་གཉིས། གཉིས་པ་ལ་བཞི། ཕོ་ཡིག་གི། མ་ནིང་གི། མོ་ཡིག །ཤིན་ཏུ་མོའི་འཇུག་དོན་བཤད་པའོ། །དང་པོ་ལ་དྲུག །དངོས་བསྟན་གྱི་འཇུག་པ། ཤུགས་བསྟན་གྱི་གོ་བ། སྐུལ་ཚིག་གི་ཟུར་རྒྱན། ཐུན་མོང་གི་དཔེར་བརྗོད། མཐའ་དཔྱད་ཀྱི་དམིགས་བསལ། བྱ་བྱེད་ཀྱི་ལས་ཚིག་བཤད་པའོ། །དང་པོ་ནི། ཕོ་ཡིག་བ་ནི་སོགས་ཚིགས་བཅད་གཅིག །གཉིས་པ་ནི། བདག་དངོས་ལ་ནི་སོགས་ཚིགས་རྐང་གཉིས། གསུམ་པ་ནི། གཞུང་ལས་དངོས་ཤུགས་སོགས་ཚིགས་བཅད་ཕྱེད་དང་གཉིས། བཞི་པ་ནི། བསྐྱབས་དང་བསྐྱབ་བྱ་སོགས་ཚིགས་བཅད་ཕྱེད་དང་ལྔ། ལྔ་པ་ནི། སྐུལ་ཚིག་ལ་ནི་སོགས་ཚིགས་བཅད་གཅིག་དང་རྐང་པ་གཅིག །དྲུག་པ་ནི། བསྐྱབ་པར་བྱ་དང་སོགས་ཚིག་རྐང་གསུམ། གཉིས་པ་མ་ནིང་གི་འཇུག་དོན་བཤད་པ་ལ་གསུམ། དགོས་པ་སྤྱིར་བསྟན་པ། ག་ད་སོ་སོའི་དཔེར་བརྗོད་བཤད་པ། དེ་གཉིས་དུས་ལ་འཇུག་ཚུལ་བསྟན་པའོ། །དང་པོ་ནི། སྔོན་འཇུག་མ་ནིང་སོགས་ཚིགས་བཅད་གཅིག །གཉིས་པ་ལ་གཉིས། ག་ཡིག་གི་དཔེར་བརྗོད་དང་། ད་ཡིག་གི་དཔེར་བརྗོད་བཤད་པའོ། །དང་པོ་ནི། ག་ཡིག་བདག་དང་སོགས་ཚིགས་བཅད་ཕྱེད་དང་བཞི། གཉིས་པ་ནི། དེ་བཞིན་ད་ཡིག་སོགས་ཚིགས་བཅད་ཕྱེད་དང་གསུམ། གསུམ་པ་དེ་གཉིས་དུས་ལ་འཇུག་ཚུལ་བསྟན་པ་ནི། མ་ནིང་ག་ད་སོགས་ཚིགས་བཅད་གཅིག །གསུམ་པ་མོ་ཡིག་གི་འཇུག་དོན་བཤད་པ་ལ་གསུམ། དངོས་ཤུགས་ཀྱི་གོ་བ་སྤྱིར་བསྟན་པ། དེའི་དཔེར་བརྗོད་བཤད་པ། དུས་ལ་འཇུག་ཚུལ་བཤད་པའོ། །དང་པོ་ནི། སྔོན་འཇུག་མོ་སྟེ་སོགས་ཚིགས་བཅད་གཅིག་དང་རྐང་པ་གཅིག །གཉིས་པ་ནི། དཔེར་ན་བདག་ལ་སོགས་ཚིགས་བཅད་གཉིས། གསུམ་པ་ནི། འ་ཡིག་བདག་གཞན་སོགས་ཚིགས་བཅད་གཉིས། བཞི་པ་ཤིན་ཏུ་མོའི་འཇུག་དོན་བཤད་པ་ལ་གཉིས། མཉམ་པར་འཇུག་ཚུལ་སྤྱིར་བསྟན་པ་དང་། དེའི་དཔེར་བརྗོད་བྱེ་བྲག་ཏུ་བཤད་པའོ། །དང་པོ་ནི།སྔོན་འཇུག་ཤིན་ཏུ་སོགས་ཚིགས་བཅད་གཅིག །གཉིས་པ་ནི་མཁས་པ་པོ་དང་སོགས་ཚིགས་བཅད་གཉིས། བཞི་པ་རྗེས་འཇུག་གི་རྟགས་ཀྱི་འཇུག་ཚུལ་བཤད་པ་ལ་གསུམ། མདོར་བསྟན་པ་དང་། རྒྱས་པར་བཤད་པ། རྟགས་ཀྱི་དགོས་པ་བསྟན་པས་མཇུག་བསྡུ་བའོ། །དང་པོ་ནི། རྗེས་འཇུག་ཡི་གེ་སོགས་ཚིག་རྐང་གཅིག་གིས་བསྟན། གཉིས་པ་ལ་གཉིས། སྒྲའི་སྦྱོར་ཚུལ་དང་། དོན་གྱི་སྦྱོར་ཚུལ་ལོ། །དང་པོ་ལ་བཞི། སྒྲ་གདངས་དྲག་ཞན་གྱི་སྒོ་ནས་གསུམ་དུ་དབྱེ་བ། དྲག་ཞན་ནང་ཕྲད་ཀྱི་སྒོ་ནས་བརྒྱད་དུ་དབྱེ་བ། གོ་སྟོབས་ཀྱི་སྒོ་ནས་མཐའ་དཔྱད་དགོད་པ། དཔེར་བརྗོད་ཀྱི་སྒོ་ནས་མཁས་པར་གདམས་པའོ། །དང་པོ་ནི། གང་ལ་ཞུགས་ཚེ་སོགས་ཚིགས་བཅད་ཕྱེད་དང་གཉིས། གཉིས་པ་ནི། སྒྲ་འཇུག་རྗེས་འཇུག་སོགས་ཚིགས་བཅད་བདུན་དང་རྐང་པ་གཅིག །གསུམ་པ་ནི། ཕོ་དང་མོ་ནི་སོགས་ཚིགས་བཅད་གཅིག །བཞི་པ་ནི། རྗེས་འཇུག་ཕོ་མོ་སོགས་ཚིགས་བཅད་ཕྱེད་དང་བཞི། གཉིས་པ་དོན་གྱི་སྦྱོར་ཚུལ་ལ་གཉིས། སྔ་མ་གང་ལྟར་གྱུར་པ་དང་། ཕྱི་མ་གང་ལྟར་འགྱུར་བའོ། །དང་པོ་ལ་གཉིས། སྔ་མ་སྔོན་འཇུག་སྔ་བཞིན་སྦྱར་བ། དེའི་མཐའ་དཔྱད་དམིགས་བསལ་བསྟན་པའོ། །དང་པོ་ནི། དོན་འཇུག་བདག་གཞན་སོགས་ཚིག་རྐང་གསུམ། གཉིས་པ་ནི། དེ་ཡང་གཙོ་ཆེར་སོགས་ཚིགས་བཅད་གཅིག་དང་རྐང་པ་གསུམ། གཉིས་པ་ཕྱི་མ་གང་ལྟར་འགྱུར་བ་ལ་གཉིས། རྟགས་མཚུངས་ཀྱི་སྒོ་ནས་མིང་མཐའ་འདྲེན་ཚུལ་དང་དམིགས་བསལ་གྱི་སྒོ་ནས་བརྗོད་བདེ་འདྲེན་ཚུལ་ལོ། །དང་པོ་ནི། མིང་གཅིག་ཉིད་ལ་སོགས་ཚིགས་བཅད་ཕྱེད་དང་བཞི། གཉིས་པ་ནི། དེ་ལྟའི་དབྱེ་ཞིབ་སོགས་ཚིགས་བཅད་གཅིག །གསུམ་པ་རྟགས་དགོས་པ་བསྟན་པས་མཇུག་བསྡུ་བ་ནི། རྟགས་ཀྱི་ཚེགས་མེད་སོགས་ཚིགས་བཅད་གཅིག །གསུམ་པ་ཐ་མ་མཐར་ཕྱིན་གྱི་བྱ་བ་བཤད་པ་ནི། སྔོན་དུས་མཁས་པའི་སོགས་ཚིགས་བཅད་གསུམ་གྱིས་བསྟན་ཏོ།། །།ཅེས་སུམ་ཅུ་པ་དང་རྟགས་ཀྱི་འཇུག་པའི་དོན་བསྡུས་སི་ཏུའི་དགོངས་རྒྱན་གྱི་ས་བཅད་དུ་དགེ་རིན་པས་བྲིས་པའོ།། །།